Vedasin ennast jalgu järel lohistades kodu poole ning lootsin, et äkki seekord on kõik teistmoodi. Ma ei kaotanud seda lootust kunagi. See lootus oli minus olnud alati. Juba lapsena. Ma siiralt uskusin, et ühel päeval kõik muutub ja  vanemate palgapäev tähendab joomapeo asemel hoopis midagi toredat. Vanemad ostaksid kooki ja limonaadi ning me läheksime võib-olla kõik koos kinno.